Džonatans Kviks

Džonatans Kviks (; dzimis ) ir profesionāls amerikāņu hokejists, spēlē vārtsarga pozīcijā. Pašlaik (2025) Kviks pārstāv Nacionālās hokeja līgas klubu Ņujorkas "Rangers".

2025. gada 2. februārī Kviks kļuva par pirmo Amerikā dzimušo vārtsargu, kurš uzvarējis 400 NHL spēles.

 Spēlētāja karjera 
2005. gada NHL draftā viņu Losandželosas "Kings" izraudzījās ar kopējo 73. kārtas numuru.

Savu debiju "Kings" sastāvā Kviks piedzīvoja 2007.—08. gada sezonā, kluba sastāvā laukumā dodoties trīs spēlēs. 2008.—09. gada sezonā hokejists bija kļuvis jau par "Kings" pamatvārtsargu, sezonas ievadā gan aizvadot 14 spēles AHL vienībā Mančestras "Monarchs".

2011.—2012. gada regulārajā sezonā bija otrs vismazāk vārtus (vidēji spēlē) ielaidušais vārtsargs visā līgā, kā arī "Kings" sastāvā kļuva par Stenlija kausa ieguvēju, iegūstot arī Kona Smita balvu, kuru pasniedz izslēgšanas kārtas vērtīgākajam spēlētājam. Divas sezonas vēlāk Kviks kopā ar "Kings" izcīnīja vēl vienu Stenlija kausa titulu.

2023. gada 1. jūlijā Kviks ar Ņujorkas Rangers parakstīja viena gada līgumu par 925 000 USD . 30. martā spēlē pret Arizonas "Coyotes" Kviks guva savu 392. uzvaru karjerā un kļuva par visu laiku uzvarām bagātāko vārtsargu kas dzimis Amerikā.https://www.espn.com/nhl/story/_/id/39842828/jonathan-quick-breaks-wins-record-us-born-goaltendersVēlāk viņš 2025. gada 2. februārī uzvarēja savā 400. NHL spēlē pret savu bijušo komandu Vegasas "Golden Knights".

ASV izlases sastāvā izcīnījis sudraba medaļu .
 Atsauces 

 Ārējās saites 

Kategorija:1986. gadā dzimušie
Kategorija:Konektikutā dzimušie
Kategorija:ASV hokejisti
Kategorija:Losandželosas "Kings" spēlētāji
Kategorija:Kolumbusas "Blue Jackets" spēlētāji
Kategorija:Vegasas "Golden Knights" spēlētāji
Kategorija:Ņujorkas "Rangers" spēlētāji
Kategorija:Stenlija kausa ieguvēji
Kategorija:Hokejisti 2010. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:2010. gada ziemas olimpisko spēļu medaļnieki
Kategorija:Olimpiskie sudraba medaļnieki hokejā
Kategorija:ASV olimpiskie sudraba medaļnieki